ผวา โควิด-19 เลือกตั้งขั้นต้นสหรัฐฯ ป่วน
กระบวนการเลือกตั้งขั้นต้นของสหรัฐฯเมื่อ 17 มี.ค. เผชิญความปั่นป่วนจากความวิตกกังวลสถานการณ์ระบาดของไวรัสโคโรนาสายพันธุ์ใหม่ 2019 หรือ โควิด-19 โดยการเลือกตั้งขั้นต้นวันที่ 17 มี.ค. พรรคเดโมแครตชิงชัยกันระหว่างนายโจ ไบเดน อดีตประธานาธิบดีสหรัฐฯ วัย 77 ปี กับนายเบอร์นี แซนเดอร์ส อดีตวุฒิสมาชิกรัฐเวอร์มอนต์ วัย 78 ปี ชิงชัยกันในรัฐอริโซนา ฟลอริดา และอิลลินอยส์ ขณะที่การเลือกตั้งขั้นต้นในรัฐโอไฮโอซึ่งถูกร้องขอให้เลื่อนการเลือกตั้งไปเป็นวันที่ 2 มิ.ย.ถูกปฏิเสธจากผู้พิพากษาให้เลือกตั้งตามกำหนดก่อนหน้านี้ สหภาพแรงงานใหญ่ที่สุดของสหรัฐฯประกาศจุดยืนสนับสนุนนายโจ ไบเดน เป็นผู้แทนพรรคเดโมแครตขึ้นชิงเก้าอี้ประธานาธิบดีสหรัฐฯจากนายโดนัลด์ ทรัมป์ ประธานาธิบดีสหรัฐฯในช่วงปลายปีนี้กระบวนการเลือกตั้งขั้นต้นของสหรัฐฯถูกประกาศเลื่อนในหลายรัฐแล้ว เพราะปัญหาการระบาดของไวรัสโคโรนาสายพันธุ์ใหม่ 2019 หรือ โควิด-19 ซึ่งคร่าชีวิตชาวอเมริกันแล้วราว 100 ราย ติดเชื้อใกล้ 5000 คน โดยรัฐจอร์เจียประกาศเลื่อนการเลือกตั้งขั้นต้นจากวันที่ 24 มี.ค.นี้ ไปเป็นวันที่ 19 พ.ค. รัฐหลุยเซียนาประกาศเลื่อนการเลือกตั้งขั้นต้นออกจากกำหนดเดิมวันที่ 4 เม.ย.ไปเป็น 20 มิ.ย. รัฐเคนตักกีประกาศเลื่อนการเลือกตั้งจากเดือน พ.ค.ไปเป็นเดือน มิ.ย.ก่อนหน้านี้ ผลเลือกตั้งขั้นต้นของสหรัฐฯ เมื่อวันอังคาร 10 มี.ค. ซึ่งมีการเลือกตั้งในหลายรัฐ ได้แก่ ไอดาโฮ มิชิแกน มิสซิสซิปปี มิสซูรี นอร์ทดาโกตา และวอชิงตัน ผลปรากฏว่า นายโจ ไบเดน อดีตรองประธานาธิบดี วัย 77 ปี คว้าชัยชนะเสียงส่วนใหญ่อีกครั้ง ทำให้นายไบเดน คว้าคะแนนคณะผู้เลือกตั้งนำเหนือนายเบอร์นี แซนเดอร์ส วัย 78 ปี อดีตวุฒิสมาชิกรัฐเวอร์มอนต์ แล้วกว่า 150 คะแนน โดยผู้ชนะได้เป็นผู้แทนพรรคเดโมแครตไปชิงเก้าอี้ประธานาธิบดีต้องได้รับคะแนนผู้เลือกตั้งถึง 1991 คะแนน ซึ่งนายไบเดนได้คะแนนแล้ว 878 คะแนน และนายแซนเดอร์ส ได้ 725 คะแนนการเลือกตั้งขั้นต้นของพรรคเดโมแครตครั้งต่อไปวันที่ 4 เม.ย. ที่รัฐอลาสกา ฮาวาย และไวโอมิง ตามด้วย 7 เม.ย. การเลือกตั้งรัฐวิสคอนซิน และ 28 เม.ย. การเลือกตั้งรัฐคอนเนกติกัต เดลาแวร์ แมรีแลนด์ นิวยอร์ก เพนซิลเวเนีย และโรดไอส์แลนด์ ส่วนนายโดนัลด์ ทรัมป์ ค่อนข้างชัดเจนแล้วว่าเขาคือตัวแทนพรรครีพับลิกัน.
กระบวนการเลือกตั้งขั้นต้นของสหรัฐฯเมื่อ 17 มี.ค. เผชิญความปั่นป่วนจากความวิตกกังวลสถานการณ์ระบาดของไวรัสโคโรนาสายพันธุ์ใหม่ 2019 หรือ โควิด-19
เลือกตั้งสหรัฐ,เลือกตั้งประธานาธิบดีสหรัฐฯ,โจ ไบเดน,เบอร์นี แซนเดอร์ส,ประธานาธิบดีสหรัฐ,เลือกตั้งขั้นต้น,ข่าววันนี้